Fotogalereya: Santa Klausning eng zo‘r avtomobillari

Motor nashri Santa Klausning turli joylarda — qorli tog‘ yo‘lidan tortib, Oy sathida harakatlanishigacha imkon beradigan konseptlarning suratlarini bir sahifaga jamladi.

Tog‘li hududlarda harakatlanish uchun Santa zanjir tasmali Porsche’dan foydalanishi mumkin bo‘lardi. Ralli uchun yaratilgan Porsche’ning 959 modeli Santa mashinasi uchun asos vazifasini o‘tadi.

Cho‘llarda harakatlinish uchun Santaga Lamborghini Huracan taklif qilinishi mumkin. Avtomobil yo‘ltanlamas g‘ildiraklar va xavfsizlik karkasi bilan jihozlangan bo‘ladi.

Shaharda harakatlanish uchun Santa Klaus Nissan Skyline GT-R (R34) avtomobilidan foydalanishi mumkin bo‘lardi. Yuqoridagi variantlar singari ushbu mashinada ham sovg‘alarni tomda tashishga to‘g‘ri keladi.

Suvda harakatlanish uchun Yangi yil qahramoniga Ford GT40 asos qilib olingan kema ko‘zda tutilgan.

Santa uchun yana bir suv transporti – eski dizayndagi Ferrari F40. Sovg‘alarni joylashtirishda yana muammoga duch kelindi.

Afrika tekisliklari uchun Santa Klausga tirkamali tezkor Wrangler taklif qilish mumkin. Sovg‘alarni tashish borasida muammo bo‘lmaydi.

Laplandiyaning qorli yo‘llarida Santaga orqa g‘ildiraklari o‘rniga zanjirli tasma, old g‘ildiraklari o‘rniga chang‘i o‘rnatilgan Shelby Cobra taklif qilindi.

Santa uchun yana bitta maxsus mashina – rallining “B” guruhida ishtirok etuvchi Audi Quattro S1.

Angliyadagi shaharchalardan birida Santa tyuning qilingan Jaguar E-Type’da harakatlanishi mumkin.

Santa oyga borishi kerak bo‘lib qolsa, buning uchun ikki eshikli BMW i8 asosida ishlangan kosmik kema taklif qilindi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.